# LEPING nr 3-1.21/ 2024/303

# filmivõtete korraldamiseks riigimetsas

(hiliseima digitaalallkirja kuupäev)

Riigimetsa Majandamise Keskus, **edaspidi RMK**, keda esindab RMK juhatuse liikme 15.04.2024.a käskkirja nr 1-5/32 alusel Edela regiooni metsaülem Jaan Schults, ühelt poolt,

ja Allfilm OÜ, edaspidi **filmivõtete korraldaja**, keda esindab volikirja alusel produtsent Johanna Trass (amet, nimi) teiselt poolt,

keda nimetatakse edaspidi **pool** või ühiselt **pooled,**

sõlmisid käesoleva lepingu, edaspidi **leping,** alljärgnevas:

1. **Lepingu objekt**
   1. Lepingu objektiks on katastriüksusel Vihterpalu metskond 18 (43101:001:2053) paikneva riigimetsamaa, Pohlametsa metsateede (tee reg nr 4310002) ning –sihtide, edaspidi ala, kasutamine filmivõtete läbiviimiseks. Lepingu sõlmimine ei anna korraldajale õigust kogu katastriüksuse sulgemiseks teistele metsakasutajatele.

Kasutatava ala asukoht on tähistatud lepingule lisatud plaanil (lisa 1).

* 1. Ala seisund loetakse kasutusse andmisel rahuldavaks. Juhul, kui filmivõtete korraldaja leiab alal kasutusse võtmisel olulisi probleeme ja puudusi, siis informeerib ta sellest RMK-d.

1. **Riigimetsa kasutamise tähtaeg**

Filmivõtete korraldajal on õigus kasutada ala ajavahemikul 30.08.2024 - 22.09.2024. Ala kasutusaja pikendamise vajadusel tuleb selle kohta edastada kirjalik teade lepingu RMK poolsele kontaktisikule.

1. **Poolte tegevus**
   1. Filmivõtete korraldajal on õigus:
      1. Püstitada filmivõtete jaoks ajutisi ehitisi;
      2. Sulgeda ajutiselt filmivõtete läbiviimiseks võtteplatsil Pohlametsateed ja sihte viidates überkäiguradadele.
   2. Filmivõtete korraldaja kohustub:
      1. kinni pidama [tuleohutuse seaduse](https://www.riigiteataja.ee/akt/130122010013?leiaKehtiv) nõuetest;
      2. filmivõtete korraldamisel kasutama ala viisil, millega püütakse võimalikult ära hoida kahjustusi metsale ja pinnasele;
      3. metsatulekahju, keskkonnareostuse või keskkonnakaitsenõuete rikkumiste avastamisel informeerima viivitamatult riigimetsa majandajat, päästeameti häirekeskust ja Keskkonnainspektsiooni;
      4. tagama turvalisuse filmivõtetest osavõtjatele ja korraldajatele ning nende varale, varguste, kallaletungimiste või muu õigusvastase käitumise korral kutsuma kohale politseitöötaja;
      5. tagama kannatanutele või haigestunutele esmaabi andmise ning vajadusel korraldama filmivõtetel osalejate evakueerimise;
      6. pärast filmivõtete lõppu hiljemalt 5 (viie) kalendripäeva jooksul koristama alalt filmivõtete korraldamisega rajatud ajutised ehitised, tekkinud jäätmed, ja taastama ala kasutuseelsesse seisu;
      7. hüvitama RMK-le kõik filmivõtete korraldamisega riigimetsale tekitatud kahjud;
   3. Filmivõtete korraldajal on seoses filmivõtete korraldamisega keelatud:
      1. langetada puid. Puude langetamise vajadusest tuleb eelnevalt teavitada RMK-d;
      2. Kahjustada metsateid;
      3. kaevata kraave;
      4. prahistada riigimetsa jäätmetega;
      5. häirida kohalike elanike öörahu;
      6. häirida loomade ja lindude elupaiku.
   4. RMK-l on õigus:
      1. tulekaitse kaalutlustel, metsa ökosüsteemi või sihtide, teede ja teiste rajatiste kaitseks peatada või keelata metsa kasutajal ala kasutamine, kui ilmastikutingimused ei võimalda metsa või rajatisi kasutada ilma metsa või rajatisi kahjustamata või ohtu seadmata;

1. **Kahjude kindlaksmääramine ja hüvitamine**
   1. Pärast kasutamise lõpetamist ja koristustööde läbiviimise teate saamist filmivõtete korraldajalt viib RMK läbi kasutusse antud ala ülevaatuse. Ülevaatuse kohta koostatakse akt juhul, kui ilmnevad puudused.
   2. Juhul, kui filmivõtete korraldaja on ala kahjustanud või ebapiisavalt koristanud, siis saadab RMK filmivõtete korraldajale ülevaatuse akti puuduste loeteluga ja korrastamise tähtaegadega. Kasutajal on õigus viibida ülevaatuse juures ja anda selgitusi.
   3. Puuduste tähtaegse kõrvaldamata või taastamis- ja/või koristustööde tegemata jätmise korral filmivõtete korraldaja poolt likvideerib RMK puudused ise või tellib puuduste likvideerimise kolmandalt isikult ning nõuab kulutatud summa filmivõtete korraldajalt sisse. RMK esitab filmivõtete korraldajale sellekohase kirjaliku nõude.
   4. Puuduste likvideerimise kulude hüvitamisega viivitamise korral on filmivõtete korraldaja kohustatud tasuma viivist 0,15% tasumisele kuuluvast summast iga tasumisega viivitatud kalendripäeva eest.
2. **Poolte esindajad ja kontaktandmed**
   1. RMK esindaja on RMK Edela regiooni metsaülem Jaan Schults tel 528 2363 e-post jaan.schults@rmk.ee.
   2. Filmivõtete korraldaja esindaja on Paavo Nael tel 56267006; e-post paavo@locallocal.ee
3. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
4. **Lepingu lõppemine ja lõpetamine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud või seoses lepingu tähtaja saabumisega.
   2. Kumbki pool võib käesoleva lepingu ennetähtaegselt üles öelda teatades sellest teisele poolele kirjalikult ette 5 päeva.
   3. Kumbki pool võib lepingu punktides 6.1 ja 6.2 nimetatud tähtaegu järgimata lepingu üles öelda, kui ilmneb, et kõiki asjaolusid arvesse võttes ja mõlema poole huvisid kaaludes ei või oodata, et lepingut üles öelda sooviv pool jätkaks lepingu täitmist kuni ülesütlemistähtaja või lepingu tähtaja möödumiseni.
5. **Lõppsätted**
   1. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest. Juhul, kui lepingu muutmise vajadus tuleneb õigusaktide muutumisest, teatab pool sellest teisele poolele kirjalikult 1 (üks) kuu ette.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
   3. Leping on allkirjastatud digitaalselt.

**Poolte andmed ja allkirjad**

# RMK Filmivõtete korraldaja

Riigimetsa Majandamise Keskus Allfilm OÜ

Registrikood 70004459 Registrikood 10002394

Mõisa/3, Sagadi küla, Haljala vald Saue 11, Tallinn

45403 Lääne-Viru maakond Tel : 6729070

Tel 676 7500 E-post: allfilm@allfilm.ee

E-post rmk@rmk.ee

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Jaan Schults | Johanna Trass |
|  |  |

Lisa 1. Filmivõtete toimumise asukoha plaan

Pilt, millel on kujutatud kaart, Atlas, tekst, diagramm

Kirjeldus on genereeritud automaatselt